
	Općinski sud u Orašju, stečajni sudac Marko Lukač, u stečajnom postupku nad pravnom osobom „ARES DGI“ d.o.o. za posredovanje, konsultantske usluge i promociju, Orašje, II ulica bb., izvan ročišta dana 09.10.2026. godine donio je sljedeće

R J E Š E NJ E

 	Pokreće se prethodni postupak za utvrđivanje uvjeta za otvaranje stečajnog postupka nad društvom „ARES DGI“ d.o.o. za posredovanje, konsultantske usluge i promociju, Orašje, II ulica bb.,  matični broj subjekta 25-01-0004-20. 

	Za privremenog stečajnog upravitelja imenuje se Kenan Ibrahimović iz Brčkog, Ulica Zaima Mušanovića broj 28, Brčko Distrikt Bosne i Hercegovine.

  	Privremeni stečajni upravitelj će: 

· utvrditi da li postoje razlozi i uvjeti za otvaranje i vođenje stečajnog postupka,
· utvrditi da li je vjerovnik podnio prijedlog za pokretanje stečajnog postupka nakon isteka roka od 60 (šezdeset) dana od dana nastupanja platežne nesposobnosti kada je to bio dužan podnijeti stečajni dužnik, odnosno organ ovlašten za zastupanje,
· obaviti pregled dužnikovih poslovnih prostorija i uvid u poslovne knjige i dokumentaciju dužnika;
· ispitati da li imovina stečajnog dužnika može pokriti troškove stečajnog postupka; 
· ustvrditi da li se poslovanje stečajnog dužnika može u cjelini ili djelomično nastaviti u tijeku prethodnog postupka; 
· uraditi kontrolu poslovanja.

	Privremeni stečajni upravitelj dužan je podnijeti izvješće ovom sudu, u roku od 30 (trideset) dana od imenovanja u kojem će izvijestiti o poduzetim radnjama i iznijeti svoje stručno mišljenje o zatečenom stanju. 

	Pozivaju se vjerovnici da privremenom stečajnom upravitelju bez odgađanja saopće koje mjere osiguranja na predmetnima imovine stečajnog dužnika zahtijevaju.

	Ovo rješenje ima se objaviti na oglasnoj ploči suda, web stranici suda, na internet stranici Financijsko-informatičke agencije (FIA) te u Službenim novinama Federacije Bosne i Hercegovine.

	Rješenje se ima dostaviti Registru Općinskog suda u Orašju radi upisa zabilježbe pokretanja prethodnog postupka nad pravnom osobom  „ARES DGI“ d.o.o. za posredovanje, konsultantske usluge i promociju, Orašje, II ulica bb.,  matični broj subjekta 25-01-0004-20. 


	Nalaže se dužniku da privremenom stečajnom upravitelju omogući uvid u materijalno-financijsku dokumentaciju i da mu da potrebne informacije u svezi s poslovanjem društva. 


NAPOMENA:				                 	                          Stečajni sudac
Protiv ovog rješenja žalba nije dopuštena. 				               Marko Lukač

